CELEX: 22010D0080
Language: hu
Date: 2010-06-11 00:00:00
Title: Az EGT Vegyes Bizottság 80/2010 határozata ( 2010. június 11. ) az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról

16.9.2010   
            
            
               HU
            
            
               Az Európai Unió Hivatalos Lapja
            
            
               L 244/41
            
         AZ EGT VEGYES BIZOTTSÁG 80/2010 HATÁROZATA
   (2010. június 11.)
   az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 86. és 98. cikkére,
   mivel:
   
               (1)
            
            
               A megállapodás 31. jegyzőkönyvét a 2008. szeptember 26-i 109/2008 EGT vegyes bizottsági határozat (1) módosította.
            
         
               (2)
            
            
               Indokolt kiterjeszteni a megállapodás szerződő felei közötti együttműködést az európai közigazgatások közötti átjárhatósági eszközökről (ISA) szóló, 2009. szeptember 16-i 2009/922/EK európai parlamenti és tanácsi határozatra (2).
            
         
               (3)
            
            
               A megállapodás 31. jegyzőkönyvét ezért módosítani kell annak érdekében, hogy e kiterjesztett együttműködés 2010. január 1-jei hatállyal lehetővé váljon,
            
         A KÖVETKEZŐKÉPPEN HATÁROZOTT:
   1. cikk
   A megállapodás 31. jegyzőkönyve e határozat mellékletének megfelelően módosul.
   2. cikk
   Ez a határozat a megállapodás 103. cikke (1) bekezdésében előírt utolsó bejelentésnek az EGT Vegyes Bizottsághoz történő beérkezését követő napon lép hatályba (3).
   Ezt a határozatot 2010. január 1-jétől kell alkalmazni.
   3. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2010. június 11-én.
      
         
            az EGT Vegyes Bizottság részéről
         
         
            az elnök
         
         Alan SEATTER
      
   
   
      (1)  HL L 309., 2008.11.20., 39. o.
   
      (2)  HL L 260., 2009.10.3., 20. o.
   
      (3)  Alkotmányos követelmények fennállását nem jelezték.
   
      MELLÉKLET
      A 80/2010 EGT VEGYES BIZOTTSÁGI HATÁROZATHOZ
      A megállapodás 31. jegyzőkönyvének 17. cikke (Telematikus adatcsere) a következők szerint módosul:
      
                  a)
               
               
                  Az (1) bekezdésben az „(5) bekezdés a) pontja” és az „(5) bekezdés b) pontja” kifejezés helyébe a „(6) bekezdés a) pontja” és a „(6) bekezdés b) pontja” kifejezés lép.
               
            
                  b)
               
               
                  Az (1) bekezdés a következő albekezdéssel egészül ki:
                  „Az EFTA-államok 2010. január 1-jétől részt vesznek a (6) bekezdés c) pontjában említett uniós programhoz kapcsolódó projektekben és tevékenységekben olyan mértékben, hogy ezek a projektek és tevékenységek a szerződő felek egyéb együttműködését támogassák.”
               
            
                  c)
               
               
                  A (2) bekezdésben az „(5) bekezdés” kifejezés helyébe a „(6) bekezdés” kifejezés lép.
               
            
                  d)
               
               
                  A (3) bekezdésben az „(5) bekezdés a) pontja” kifejezés helyébe a „(6) bekezdés a) pontja” kifejezés lép.
               
            
                  e)
               
               
                  A (4) bekezdésben az „(5) bekezdés b) pontja” kifejezés helyébe a „(6) bekezdés b) pontja” kifejezés lép.
               
            
                  f)
               
               
                  Az (5) bekezdés számozása (6) bekezdésre változik.
               
            
                  g)
               
               
                  A (4) bekezdés után a szöveg a következő bekezdéssel egészül ki:
                  „(5)   Az EFTA-államok a (6) bekezdés c) pontjában említett programra vonatkozó együttműködés kezdetétől teljes mértékben, szavazati jog nélkül vesznek részt az átjárható megoldások az európai közigazgatás számára elnevezésű bizottság (ISA-bizottság) EGT-vonatkozású részeinek munkájában, amely bizottság a program végrehajtásában, irányításában és kidolgozásában segíti az Európai Bizottságot a program EGT-vonatkozású projektrészei tekintetében.”
               
            
                  h)
               
               
                  A (6) bekezdés a következő szöveggel egészül ki:
                  
                              „c)
                           
                           
                              a 2010. január 1-jétől kezdődő részvétel céljából:
                              
                                          —
                                       
                                       
                                          
                                             32009 D 0922: Az Európai Parlament és a Tanács 2009. szeptember 16-i 2009/922/EK határozata az európai közigazgatások közötti átjárhatósági eszközökről (ISA) (HL L 260., 2009.10.3., 20. o.).”